ആരോഗ്യ, കുടുംബക്ഷേമ മന്ത്രാലയം
കോവിഡ് 19: ഏറ്റവും പുതിയ വിവരങ്ങൾ
ന്യൂഡൽഹി: ഏപ്രിൽ 21, 2020
രാജ്യത്തെ ബ്ലഡ് ബാങ്കുകളിൽ ആവശ്യത്തിന് രക്തം ഉറപ്പാക്കണമെന്ന് ആവശ്യപ്പെട്ട് കേന്ദ്ര ആരോഗ്യകുടുംബക്ഷേമകാര്യ മന്ത്രി ഡോ ഹർഷ് വർദ്ധൻ എല്ലാ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കത്തയച്ചു. ഓരോ രക്തഗ്രൂപ്പുകളുടെയും ശേഖരം സംബന്ധിച്ച നിലവിലെ സ്ഥിതിയറിയാൻ 'e-RaktKosh' ഓൺലൈൻ പോർട്ടൽ സംവിധാനം പ്രയോജനപ്പെടുത്തണമെന്നും അദ്ദേഹം നിർദേശം നൽകി. കോവിഡ് 19 മായി ബന്ധപ്പെട്ട സംയുക്ത നടപടികളുടെ ഭാഗമായി ഇന്ത്യൻ റെഡ് ക്രോസ്സ്, ഇരുപത്തിനാലു മണിക്കൂറും പ്രവർത്തിക്കുന്ന കൺട്രോൾ റൂം ഡൽഹിയിൽ തുറന്നിട്ടുണ്ട്. കൺട്രോൾ റൂം നമ്പറുകൾ -
011-23359379, 93199 82104, 93199 82105.
മനുഷ്യവിഭവശേഷി വർധിപ്പിക്കാനും അവർക്ക് കൂടുതൽ പരിശീലനം നല്കുന്നതിനുമായി രാജ്യത്ത് ഉന്നതതല സമിതി-4ന് രൂപം നൽകിക്കഴിഞ്ഞു.
അവർ തയ്യാറാക്കിയ കോവിഡ് സേന  എന്ന ഡാഷ്ബോർഡിൽ, 49 ഉപവിഭാഗങ്ങൾ ഉൾപ്പെടെ 20 മേഖലകളിൽപെട്ടവരുടെ വിവരങ്ങൾ ലഭ്യമാണ്. MBBS ഡോക്ടർമാർ, AYUSH ഡോക്ടർമാർ, നഴ്സുമാർ, ASHA - അംഗൻവാടി ജീവനക്കാർ ഉൾപ്പെടെയുള്ള മുൻനിര പ്രവർത്തകർ, ആരോഗ്യപാലന പ്രവർത്തകർ, ആരോഗ്യ വോളന്റീർമാർ എന്നിവരടക്കം 1.24 കോടി പേരുടെ വിവരങ്ങൾ ഈ സംവിധാനത്തിൽ ലഭ്യമാണ്. കൂടുതൽ ഉപവിഭാഗങ്ങൾ, കൂടുതൽ മേഖലകൾ എന്നിവ കൂട്ടിച്ചേർത്തുകൊണ്ട് ഈ സംവിധാനം അനുദിനം വിപുലീകരിക്കുന്നുമുണ്ട്. ഓരോ വിഭാഗത്തിന് കീഴിലും, സംസ്ഥാനതലത്തിലും ജില്ലാതലത്തിലും ലഭ്യമായ മാനവവിഭവശേഷിയുടെ കണക്ക്, സംസ്ഥാന-ജില്ലാ തലങ്ങളിലെ ബന്ധപ്പെട്ട നോഡൽ ഉദ്യോഗസ്ഥന്മാരുടെ വിവരങ്ങൾ എന്നിവയും ഈ സംവിധാനത്തിൽ ഉൾപ്പെടുത്തിയിട്ടുണ്ട്.
രാജ്യത്ത് എവിടെനിന്നും മൊബൈൽ വഴിയോ ലാപ്ടോപ്പിലൂടെയോ ഡെസ്ക്ടോപ്പിൽ നിന്നോ പരിശീലന സാമഗ്രികൾ ഉപയോഗപ്പെടുത്താൻ ഈ സംവിധാനം അവസരമൊരുക്കുന്നു. 14 കോഴ്സുകളിലായി 53 മൊഡ്യൂളുകളാണ് ഒരുക്കിയിരിക്കുന്നത്. ഇതിൽ 113 വിഡിയോകളും 29 രേഖകളും ഉൾപ്പെടുത്തിയിട്ടുമുണ്ട്.
ആരോഗ്യ പ്രവർത്തകരിൽ രോഗം സ്ഥിരീകരിച്ചതിനെ തുടർന്ന് ചില ആശുപത്രികൾ അടച്ചുപൂട്ടേണ്ടിവന്ന സാഹചര്യം കണക്കിലെടുത്തും, മറ്റുരോഗങ്ങൾക്കായി
നോൺ-കോവിഡ് ആശുപത്രികളിൽ ചികിത്സ തേടിയവരിൽ ചിലർക്ക് കോവിഡ് രോഗം സ്ഥിരീകരിച്ചതിനെ തുടർന്നും, നോൺ-കോവിഡ് ആശുപത്രികളിൽ ഇത്തരം കേസുകൾ റിപ്പോർട്ട് ചെയ്യപ്പെട്ടാൽ സ്വീകരിക്കേണ്ട മാർഗനിർദേശങ്ങൾ ആരോഗ്യമന്ത്രാലയം പുറത്തിറക്കിയിരുന്നു. താഴെപ്പറയുന്ന ലിങ്കിൽ ഇവ ലഭ്യമാണ്:
https://www.mohfw.gov.in/pdf/GuidelinestobefollowedondetectionofsuspectorconfirmedCOVID19case.pdf
ഹോസ്പിറ്റൽ ഇൻഫെക്ഷൻ കൺട്രോൾ കമ്മിറ്റികൾക്കാണ് ഇത്തരം വിഷയങ്ങൾ നിരീക്ഷിക്കേണ്ട ചുമതല നൽകിയിരിക്കുന്നത്. രോഗപ്പകർച്ച തടയുന്നതിനും നിയന്ത്രിക്കുന്നതിനുമുള്ള മാർഗനിർദേശങ്ങൾ സംബന്ധിച്ച് ആരോഗ്യപ്രവർത്തകർക്ക് വേണ്ടത്ര അവബോധം ലഭിച്ചിട്ടുണ്ടെന്ന് ഈ കമ്മിറ്റികൾ ഉറപ്പാകേണ്ടതാണ്. പാലിക്കപ്പെടേണ്ട ചില മാർഗനിർദേശങ്ങൾ താഴെ പറയുന്നു:
# രോഗം സ്ഥിരീകരിക്കപെട്ടാൽ ആ വിവരം പ്രാദേശികതലത്തിലെ ആരോഗ്യമേഖലയുമായി ബന്ധപ്പെട്ട അധികൃതരെ അറിയിക്കണം. കോവിഡ് ചികിത്സയ്ക്കായി രോഗിയെ ഉടൻതന്നെ ഐസൊലേഷനിലേയ്ക്ക് മാറ്റേണ്ടതാണ്.
# ഇത്തരം രോഗികളെ മുഖാവരണം ധരിപ്പിക്കേണ്ടതാണ്. ഉത്തരവാദിത്തപ്പെട്ട ആരോഗ്യപാലന പ്രവർത്തകൻ, വേണ്ടത്ര മുൻകരുതൽ സ്വീകരിച്ചുമാത്രമേ രോഗിയെ പരിചരിക്കാവൂ.
# രോഗിയുടെ നിലയ്ക്കനുസൃതമായി മതിയായ തയ്യാറെടുപ്പുകളോടെ, കോവിഡ് ചികിത്സ കേന്ദ്രത്തിലേക്ക് രോഗിയെ മാറ്റേണ്ടതാണ്.
# ചികിത്സ കേന്ദ്രം അണുവിമുക്തമാക്കണം.
# രോഗിയുമായി സമ്പർക്കത്തിൽ ഏർപ്പെട്ട എല്ലാവരെയും ക്വാറന്റീനിൽ പ്രവശിപ്പിക്കുകയും അവരുടെ നില നിരീക്ഷിക്കുകയും വേണം.
# ഇയാളുമായി അടുത്ത് ഇടപഴകിയവർക്ക് ഏഴ് ആഴ്ചക്കാലത്തേയ്ക്ക് ഹൈഡ്രോക്സിക്ലോറോക്വിൻ മരുന്ന് നൽകേണ്ടതാണ്. എന്നാൽ ഇതിന്റെ പാർശ്വഫലങ്ങൾ പരിഗണിച്ചാവണം മരുന്ന് നൽകേണ്ടത് .
 രോഗമുക്തി നേടിയിട്ടുണ്ട്. 590 പേരാണ് കോവിഡ് ബാധിച്ച രാജ്യത്ത് മരണമടഞ്ഞത്.
കോവിഡ് 19 മായി ബന്ധപ്പെട്ട ഔദ്യോഗികവും, പുതിയതുമായ വിവരങ്ങൾ, മാർഗനിർദേശങ്ങൾ, എന്നിവയ്ക്കായി പതിവായി സന്ദർശിക്കൂ,
https://www.mohfw.gov.in/.
കോവിഡ് 19 മായി ബന്ധപ്പെട്ട സാങ്കേതികപരമായ സംശയങ്ങൾ, technicalquery.covid19[at]gov[dot]in എന്ന ഐഡിയിലും, മറ്റു സംശയങ്ങൾ ncov2019[at]gov[dot]in എന്ന ഐഡിയിലും ഉന്നയിക്കാവുന്നതാണ്.
കോവിഡ് -19മായി ബന്ധപ്പെട്ട ഏത് സംശയത്തിനും, ആരോഗ്യ കുടുംബ ക്ഷേമ മന്ത്രാലയത്തിന്റെ ഹെൽപ് ലൈൻ നമ്പറായ: +91-11-23978046 ലോ, ടോൾ ഫ്രീ നമ്പറായ 1075 ലോ വിളിക്കൂ.
രാജ്യത്തെ വിവിധ സംസ്ഥാനങ്ങളിലെയും, കേന്ദ്രഭരണപ്രദേശങ്ങളിലെയും, കോവിഡ് 19 ഹെൽപ് ലൈൻ നമ്പറുകൾ താഴെ പറയുന്ന വെബ്സൈറ്റിലും ലഭ്യമാണ്:
https://www.mohfw.gov.in/pdf/coronvavirushelplinenumber.pdf .